Juuni 2022

Juuni 2022, kroonika.

2022. aasta juuni algas kolmapäeval ja lõppes 30 ööpäeva hiljem neljapäeval.

1. juuni
 Taanis peetud referendumil andsid valijad heakskiidu ühinemisele Euroopa Liidu julgeoleku- ja kaitsepoliitikaga."Taanlased toetasid ühinemist Euroopa Liidu kaitsepoliitikaga" ERR, 1. juuni 2022
 Lõppes kõmuline Depp v. Heard kohtuvaidlus Johnny Deppi ja Amber Heardi vahel.Karmen Turk: "Deppi ja Heardi kohtusaaga. Õiguslik vaade" Eesti Ekspress, 8. juuni 2022

3. juuni
 Peaminister Kaja Kallas tegi president Alar Karisele ettepaneku vabastada ametist seitse Keskerakonna ministrit ning Reformierakond tegi ettepaneku koalitsioonikõneluste alustamiseks Isamaale ja Sotsiaaldemokraatlikule erakonnale."Kallas saatis Keskerakonna valitsusest välja" ERR, 3. juuni 2022
 Lätis leidis kinnitamist esimene ahvirõugetesse nakatumise juht. Selleks ajaks oli Euroopas tuvastatud üle 300 haigusjuhu. "Lätis kinnitati esimene ahvirõugete juhtum" ERR, 3. juuni 2022

5. juuni
 Eesti jalgpallikoondis kaotas Hispaanias peetud maavõistlusmängus Argentinale 0:5. Kõik väravad lõi Lionel Messi."Imeline Messi lõi Eesti koondisele viis väravat" ERR, 5. juuni 2022

7. juuni
 Venemaa teatas Krimmi veevarustuse taastamisest Põhja-Krimmi kanali kaudu."Venemaa teatas Krimmi veevarustuse taastamisest" ERR, 7. juuni 2022
 Ameerika Ühendriikides Texase osariiki tabanud kuumalaines ütlesid kuus elektrijaama ülekoormuse tõttu üles."Texases ei pea elektrivõrk kuumalainele vastu" ERR, 7. juuni 2022

13. juuni
 Harju maakonnas Alliklepa lahe suudmealal umbes nelja kilomeetri sügavusel toimus maavärin magnituudiga 2,3."Loode-Eesti ranniku lähedal oli maavärin magnituudiga 2,3" ERR, 13. juuni 2022
Donetski turu rünnak

15. juuni
 Microsoft lõpetas Internet Exploreri tarbijaversiooni toetamise. "Microsoft loobub pärast 27 aastat Internet Explorerist" ERR, 15. juuni 2022
 USA Föderaalreserv tõstis rekordkiire inflatsiooni alandamiseks intressimäärasid 0,75 protsenti, mis on suurim tõus alates 1994. aastast."USA föderaalreserv tõstis intressimäärasid 0,75 protsenti" ERR, 15. juuni 2022
 USA teatas Ukrainale täiendava miljardi dollari eest julgeolekuabi andmisest. Kokku on Joe Bideni administratsioon eraldanud Ukrainale umbes 6,3 miljardi dollari ulatuses julgeolekuabi, millest umbes 5,6 miljardit anti pärast Venemaa invasiooni algusest."USA annab Ukrainale täiendavalt miljardi dollari eest julgeolekuabi" ERR, 15. juuni 2022 Samuti on USA eraldanud kümnete miljardite ulatuses muud abi."Four Ways to Understand the $54 Billion in U.S. Spending on Ukraine" The New York Times, 20. mai 2022

23. juuni
 Euroopa Liit andis kandidaatriigi staatuse Ukrainale ja Moldovale."EL andis Ukrainale ja Moldovale kandidaatriigi staatuse" ERR, 23. juuni 2022

24. juuni
 Ameerika Ühendriikide Ülemkohus taganes 1973. aastal vastu võetud otsusest Roe vs. Wade kohtuasjas, mis mõjutab USA kodanike õigust abordile."Ülemkohus tühistas USA-s üleriigilise abordiõiguse" ERR, 24. juuni 2022

26. juuni
 Saksamaal Baieri Alpides algas 48. G7 tippkohtumine."G7 tippkohtumisel arutatakse Venemaalt kullaostmise lõpetamist" ERR, 26. juuni 2022

28. juuni
 Algas NATO tippkohtumine Madridis. Rootsi ja Soome jõudsid kokkuleppele Türgiga ning viimane loobus vastuseisust nende riikide NATOsse võtmisel."Finnish President Niinisto says Turkey has agreed to back Finnish and Swedish NATO membership" Reuters, 28. juuni 2022
 Nicola Sturgeon teatas soovist läbi viia Šotimaa iseseisvusreferendum 19. oktoobril 2023."Nicola Sturgeon seeks supreme court ruling on Scottish independence vote" The Guardian, 28. juuni 2022
 Kuu suunas startis NASA kuupsatelliit CAPSTONE, millega uuritakse orbiiti Artemise programmi raames rajatavale kosmosejaamale Lunar Gateway."Ameeriklaste uus kuuprogramm sai tagasihoidliku avapaugu" ERR Novaator, 29. juuni 2022
 Tuvastati Eesti esimene ahvirõugete juht."Eestis tuvastati esimene ahvirõugete juhtum" ERR, 28. juuni 2022

30. juuni
 Uue Filipiinide presidendina andis ametivande Ferdinand Marcos juunior,"Ferdinand Marcos andis ametivande" ERR, 30. juuni 2022 kelle isa Ferdinand Marcos oli presidendiks 1965–1986.
 Haridus- ja teadusminister Liina Kersna teatas ametist tagasiastumisest."Kersna astub kriminaalmenetluse tõttu ametist tagasi" ERR, 30. juuni 2022

 Viited 

 6